પોલીસે આરોપીઓ સામે પગલાં ન લેતાં અને મોડી રાત્રે ફરિયાદ લઈ આરોપીઓની ધરપકડ ન કરતાં ચાંદખેડાના દલિત સમાજના લોકો ચાંદખેડા પોલીસ સ્ટેશન બહાર ધરણાં પર બેસી ગયા. કલમમાં ઉમેરો, સરકાર તરફથી ઈજાગ્રસ્તોને સહાય અને આરોપીઓને તાત્કાલિક પકડવાની માગ સાથે ઉગ્ર આંદોલન કરી ચાંદખેડા બંધનું એલાન આપ્યું હતું. તેના પગલે સફળ જાગેલી પોલીસ એકશનમાં આવી હતી અને ટીમો બનાવી આરોપીઓની શોધખોળ શરૂ કરી. દલિત સમાજે ચાંદખેડા બંધ કરાવી રેલી યોજી હતી. આંદોલન ઉગ્ર બને તેવી પરિસ્થિતિ ઊભી થતાં ઈન્ચાર્જ સેક્ટર-૧ જેસીપી જે.કે. ભટ્ટ ચાંદખેડા દોડી ગયા હતા અને આગેવાનોને સમજાવી તાત્કાલિક આરોપીઓને ઝડપી પાડવાની ખાતરી આપતાં રાત્રે આંદોલન સમેટી લેવાયું. મોડી રાત્રે એસ.સી.એસ.ટી સેલની ટીમે આઠ આરોપીઓને રાજસ્થાનથી ઝડપી લીધા હતા. પોલીસે શુક્રવારે આરોપીઓ સામે જે ફરિયાદ ન નોંધી હતી ગઈકાલે બપોરે એટ્રોસિટી એક્ટ હેઠળ નોંધી હતી.